OpenLLM-France/wikimedia huggingface dataset:
# La Font de la Reina (Capellades)

La Font de la Reina és un veïnat de la vila de Capellades (Anoia). És a l'est de la vila, a l'antic camí ral que vorejava el riu.
Està format per un reduït conjunt d'edificis que conformen un únic carrer. Hi ha una capella dedicada a santa Bàrbara, documentada al segle xvi, d'una sola nau i campanar d'espadanya, edifici protegit com a bé cultural d'interès local.
L'indret constituïa un lloc estratègic de pas, fet que explicaria l'existència de nombrosos hostals. Al costat del portal d'un hostal hi ha una font neoclàssica en forma de bust femení, dels pits de la qual brollaven dos raigs d'aigua. Hom creu que fou esculpida en memòria de la reina Peronella d'Aragó, muller de Ramon Berenguer IV, que el 1151 va passar pel lloc, que ha conservat en el seu topònim el fet històric.
L’any 1683 es va destinar a cementiri un terreny cedit per Bernat Cabrianes, veler de Barcelona. Actualment, l’indret està enjardinat, té planta lleugerament triangular i conté una escultura de pedra amb la següent inscripció: Lloc que al segle XVII era el fossar de la Font de la Reina.
* L'únic carrer de la Font de la Reina
* Casal del veïnat
* El lloc es troba a l'antic camí ral
* Antic hostal de l'indret
* Vell cementiri

## Referències

* ↑ "Font de la Reina" a "poblesdecatalunya.cat"
* ↑ «Capella de Santa Bàrbara». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: novembre 2020].
* ↑ «La Font de la Reina (Capellades)». Gran Enciclopèdia Catalana. Barcelona: Grup Enciclopèdia Catalana.
* ↑ «Llocs d'interès del municipi de Capellades». Arxivat de l'original el 2010-09-30. [Consulta: 7 maig 2021].
* ↑ «Cementiri vell de Font de la Reina» (en castellà). Patrimoni Funerari.cat. [Consulta: 14 novembre 2020].

## Vegeu també

«Associació Amics de la Capella de Santa Bàrbara». [Consulta: novembre 2020].
# Naka

«Naka» té aquests significats:
* Naka (Kanagawa)
* Naka (Ibaraki)
* Naka (Tokushima)
* Naka (Hamamatsu)
* Naka (Hiroshima)
* Naka (Nagoya)
* Naka (Okayama)
* Naka (Sakai)
* Naka (Yokohama)
# David Strijbos

David Strijbos (Venlo, 8 de novembre de 1967), més conegut com a Dave Strijbos, és un expilot de motocròs neerlandès, Campió del món de 125cc el 1986 amb Cagiva.

## Trajectòria esportiva

Strijbos començà la seva carrera de a edat molt primerenca i ràpidament fou campió en la categoria de 50 cc. A dotze anys es va estrenar amb una motocicleta de 125 cc, apuntant ja aleshores un talent excepcional. El 1984, patrocinat per l'excampió neerlandès Gerrit Wolsink, participà en el Mundial de 125cc i ja va guanyar el seu primer Gran Premi, al circuit de Sint Anthonis. La temporada següent, 1985, acabà subcampió del món de 125 cc i un any després, el 1986, esdevingué el campió del món més jove amb Cagiva, tot eclipsant els seus rivals Eric Geboers i Georges Jobé.
El 1987 tingué una lesió a l'espatlla que se li complicà, però tot i així aconseguí un altre subcampionat en la categoria dels 125cc. Els anys 1988 i 1992 repetiria aquest resultat.

## Palmarès al Campionat del Món

| Any | Motocicleta | 250cc | 125cc |
| 1984 | Honda | - | 6è |
| 1985 | Honda | - | 2n |
| 1986 | Cagiva | - | 1r |
| 1987 | Cagiva | - | 2n |
| 1988 | Cagiva | - | 2n |
| 1989 | Suzuki | - | 7è |
| 1990 | Kawasaki | 5è | - |
| 1991 | Suzuki | 7è | - |
| 1992 | Honda | - | 2n |
| 1993 | Honda | - | 3r |
| 1994 | Suzuki | - | 4t |
| 1995 | Suzuki | - | 8è |

## Referències

* ↑ «Profile - David Strijbos» (en anglès). bestsports.com.br. [Consulta: 30 juliol 2010].

## Enllaços externs

* Pàgina dedicada a Dave Strijbos (neerlandès)
* Vídeo del GP de Portugal de 125cc de 1985 (anglès)
* Imatge de Dave Strijbos amb la Cagiva cap a 1987
Campions del Món de MX2$^1$ :
1973 - Malherbe
1974 - Malherbe
1975 - Rahier
1976 - Rahier
1977 - Rahier
1978 - Watanabe
1979 - H. Everts
1980 - H. Everts
1981 - H. Everts
1982 - Geboers
1983 - Geboers
1984 - Rinaldi
1985 - Vehkonen
1986 - Strijbos
1987 - V. den Berk
1988 - Bayle
1989 - Parker
1990 - Schmit
1991 - S. Everts
1992 - Albertyn
1993 - Tragter
1994 - Moore
1995 - Puzar
1996 - Tortelli
1997 - Chiodi
1998 - Chiodi
1999 - Chiodi
2000 - Langston
2001 - Dobb
2002 - Maschio
2003 - Ramon
2004 - Townley
2005 - Cairoli
2006 - Pourcel
2007 - Cairoli
2008 - Rattray
2009 - Musquin
2010 - Musquin
2011 - Roczen
2012 - Herlings
2013 - Herlings
2014 - Tixier
2015 - Gajser
2016 - Herlings
2017 - Jonass
2018 - Prado
2019 - Prado
2020 - Vialle
2021 - Renaux
2022 - Vialle
2023 - Adamo :
$^1$Del 1975 al 2003, era el Campionat del Món de Motocròs 125cc (en cursiva, els Campionats d'Europa previs al mundial). :
# Znàmenka (Primórie)

* Per a altres significats, vegeu «Znàmenka».
Znàmenka (en rus: Знаменка) és un poble del krai de Primórie, a l'Extrem Orient de Rússia, que en el cens del 2010 tenia 177 habitants.

## Referències

* ↑ Законодательное собрание Приморского края. Сборник «Муниципальные образования Приморского края» Arxivat 2014-10-09 a Wayback Machine.
* ↑ «История и современное состояние Пожарского район». Arxivat de l'original el 2019-10-19. [Consulta: 2 novembre 2019].
# Susie the Little Blue Coupe

Susie the Little Blue Coupe és un curtmetratge d'animació de 1952 produït per Walt Disney Productions i estrenat originalment per RKO Radio Pictures el 6 de juny de 1952. La pel·lícula de vuit minuts va ser dirigida per Clyde Geronimi basada en una història curta original de Bill Peet. La història va ser adaptada per a la pantalla per Peet i Don DaGradi.

## Argument

La Susie és un petit cupé blau exposat a la sala d'exposicions d'un concessionari. Finalment, és comprada per un home acomodat que s'enamora d'ella a l'instant. Introduïda a l'alta societat, es troba envoltada de cotxes molt més grans, més ràpids i més luxosos, però finalment aconsegueix acomodar-se. El seu propietari tracta bé el cotxe però no li fa el manteniment, i després d'anys de desgast, el cotxe deixa de funcionar correctament. L'home, informat pel seu mecànic que la Susie necessitarà una revisió massiva, l'abandona per un vehicle nou. En un solar de cotxes usats, la Susie és tornada a comprar, però el nou propietari, un borratxo fumador de cigars que viu en una part més sòrdida de la ciutat, no tracta el cotxe amb el mateix afecte que el primer propietari i la deixa al carrer de nit.
Una nit, el coupé és robat, perseguit per la policia i s'estavella; presumptament "morta", és enviada a un desballestador. Mostra commocions de vida, fins i tot en el seu estat, i un jove se n'adona i la compra a un preu de saldo. Amb l'ajuda dels seus amics, el jove restaura completament i reviu la Susie com una nova hot rod. Se'n va una Susie encantada i com nova.

## Mitjans domèstics

El llançament en DVD de The Love Bug va incloure aquest curt com una funció especial. El DVD The Adventures of Ichabod and Mr. Toad també inclou el curt com a episodi extra a la secció de trivials del DVD.
També va aparèixer al DVD It's A Small World of Fun Vol.2.

## Llegat

El mètode de la pel·lícula d'antropomorfitzar els cotxes, utilitzant el parabrisa per als ulls i les parpelles, va servir d'inspiració estilística per al llargmetratge d'animació de Disney-Pixar del 2006, Cars i les seves seqüeles i derivats.

## Referències

* ↑ Susie the Little Blue Coupe is Released - D23
* ↑ Lenburg, Jeff. The Encyclopedia of Animated Cartoons. Checkmark Books, 1999, p. 153. ISBN 0-8160-3831-7.
* ↑ Internet Archive
* ↑ The Love Bug: Special Edition on DVDizzy
* ↑ The Adventures of Ichabod and Mr. Toad on DVDizzy
* ↑ Walt Disney's It's a Small World of Fun! Volume 2 on DVDizzy
* ↑ «Cars Production Notes». Disney. Arxivat de l'original el 8 març 2007.

## Enllaços externs

* Pàgina de Bill Peet, Jr. sobre la pel·lícula
* Susie the Little Blue Coupe a YouTube
* Bloc de Pixar que fa referència a la influència de Cars
# Màrievka

«Màrievka» té aquests significats:
* Màrievka (Penza), localitat de l'óblast de Penza, a Rússia
* Màrievka (Baixkíria), localitat de la república de Baixkíria, a Rússia
* Màrievka (poble de Vorónej), localitat de l'óblast de Vorónej, a Rússia
* Màrievka (possiólok de Vorónej), localitat de l'óblast de Vorónej, a Rússia
* Màrievka (Saràtov), localitat de l'óblast de Saràtov, a Rússia
# La Médina (delegació)

La delegació o mutamadiyya de La Médina (àrab: معتمدية المدينة, muʿtamadiyyat al-Madīna) és una delegació o mutamadiyya de Tunísia depenent de la governació de Tunis i que cobreix el territori de la medina de Tunis. L'any 2004 tenia 26.703 habitants, dels quals 13.910 homes i 12.793 dones, distribuïts en 7.584 llars i 8.265 habitatges.
En el seu interior hi ha la mesquita de Zitouna, així com tots els mercats i la seu de la municipalitat o baladiyya de Tunis.
Delimita amb la delegació de Bab Souika al nord, la delegació de Sidi El Béchir al sud, la delegació de Bab El Bhar a l'est i la delegació de Séjoumi a l'oest.

## Administració

Com a delegació o mutamadiyya, duu el codi geogràfic 11 52 (ISO 3166-2:TN-12) i està dividida en dotze sectors o imades:
* La Medina (11 52 51)
* El Hafsia (11 52 52)
* Bab Bénat (11 52 53)
* Souk El Nhes (11 52 54)
* El Assouak (11 52 55)
* Bab Mnara (11 52 56)
* Tourbet El Bey (11 52 57)
* El Zraria (11 52 58)
* Sidi Ali Azouz (11 52 59)
* El Taoufik (11 52 60)
* El Sabaghine (11 52 61)
* Sidi Boumendil (11 52 62)
Al mateix temps, constitueix una de les circumscripcions o dàïres, amb codi geogràfic 11 11 11, de la municipalitat o baladiyya de Tunis (codi geogràfic 11 11).

## Referències

* ↑ Recensement de 2004 (Institut national de la statistique)
* ↑ Voyage dans la mémoire de la médina (Municipalité de Tunis)
* ↑ Plans de la ville de Tunis
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 31-37. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 131-132. ISSN: 1737-7838 [Consulta: 18 agost 2021].

## Enllaços externs

* Municipi de Tunis: barri de la Medina
# Naka (Sakai)

Naka (中区, Naka-ku) és un dels set districtes que formen la ciutat de Sakai, a la prefectura d'Osaka, Japó. El nom de Naka, que traduït al català vol dir "el mig" o "a dins", fa referència a la posició geogràfica del districte dins del municipi.

## Geografia

El districte de Naka, com bé indica el seu nom, es troba localitzat al centre geogràfic de la ciutat de Sakai, a l'oest de la prefectura d'Osaka i adscrita a la regió de Senboku. Naka-ku limita amb els districtes de Kita al nord; Minami al sud; Higashi a l'est i Nishi a l'oest.

## Història

L'àrea de l'actual districte de Naka ja formava part de la ciutat de Sakai abans que aquesta esdevinguera ciutat designada pel govern japonés l'1 d'abril de 2006, data que marca la fundació del districte.

## Transport
### Ferrocarril

* Ferrocarril Ràpid de Senboku
** Fukai

### Carretera

* Autopista Hanwa - via Sakai Senboku
* Nacional 310

## Referències

* ↑ https://map.yahoo.co.jp/address?ac=27142
* ↑ http://www.pref.osaka.lg.jp/koho/links/city.html
* ↑ «Còpia arxivada». Arxivat de l'original el 2017-12-22. [Consulta: 3 octubre 2020].
# David Suazo

David Suazo (San Pedro Sula, 5 de novembre de 1979) és un exfutbolista hondureny de la dècada de 2000.
Fou 57 cops internacional amb la selecció d'Hondures.
Pel que fa a clubs, destacà a Cagliari i Internazionale.
L'any 2018 fou entrenador a Brescia.

## Referències

* ↑ David Suazo Fitxa i estadístiques a la FIFA
* ↑ «Canada 0-0 Honduras». ESPN FC, 12-06-2012. [Consulta: 27 març 2017].
* ↑ «David Suazo, the black-and-blue panther». FIFA.com, 10-07-2007. Arxivat de l'original el 9 de novembre 2012. [Consulta: 29 d’abril 2019].
* ↑ «Arbitration CAS 2010/A/2193 Club Cagliari Calcio S.p.A. v. Club Olimpia Deportivo, award of 15 September 2011». Court of Arbitration for Sport, 15-09-2011.
* ↑ «Cellino annuncia Suazo "Ciliegina sulla torta"» (en italian). La Repubblica, 13-07-2011 [Consulta: 14 juliol 2011].
* ↑ David Suazo a National-Football-Teams.com (anglès)
* ↑ David Suazo, Fitxa a Soccerway
* ↑ «Comunicato ufficiale» (en italian). Brescia Calcio, 18-09-2018 [Consulta: 18 setembre 2018]. «Còpia arxivada». Arxivat de l'original el 2020-09-10. [Consulta: 29 abril 2019].
# Znàmenka (Valuiki)

* Per a altres significats, vegeu «Znàmenka».
Znàmenka - Знаменка (rus) - és un poble de l'óblast de Bélgorod, a Rússia. El 2010 tenia 394 habitants. Pertany al districte (raion) de Valuiki.

## Referències

* ↑ «Kasenovka» (en anglès). GeoNames. Arxivat de l'original el 2022-03-26. [Consulta: 26 març 2022].
* ↑ «Инвестиционный паспорт муниципального района «Город Валуйки и Валуйский район» Белгородской области». Официальный сайт Администрации Валуйского района Белгородской области.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 26 març 2022].
# Escalar (desambiguació)

«escalar» té aquests significats:
* Esport:
** Escalar (esport), acció de fer escalada.
* Física:
** Escalar (física), partícules que es poden associar a d'un a un camp especificat.
** Camp escalar, camp que associa un valor escalar a cada punt d'un espai.
* Informàtica:
** Escalar (informàtica), variable o camp que només pot tenir un valor en un cert moment.
* Matemàtiques:
** Escalar, nombre real, complex o racional.
** Producte escalar, operació entre dos vectors de nombres reals.
** Projecció escalar d'un vector.
** Escalar de Ricci o escalar de curvatura, la forma més simple per descriure la curvatura d'una varietat de Riemann.
Viccionari
# Pista del Bosc de Serradell

La Pista del Bosc de Serradell és una pista rural del terme municipal de Conca de Dalt, en territori del poble de Serradell, a l'antic terme de Toralla i Serradell, al Pallars Jussà.
Arrenca de la Pista del Barranc en el moment de creuar la llau del Cornàs. Tot seguit, s'adreça a los Plans, que travessa, i va a cercar l'Obac de Serradell, que ressegueix totalment, en direcció a l'est. Passa als peus de la Costa del Clot, per la Plana Estreta, i, sempre cap a llevant, va a cercar el Serrat de Berbui. Deixa el poble de Toralla al sud, a dalty la carena, passa al nord i per sota de l'Obaga de Saviner, i va a cercar el Serrat de Romers on gira cap al sud i ateny la carena que ha anat seguint fins aquell moment per dessota i pel nord. Per lo Batllet arriba a la Carretera de Toralla.

## Enllaços externs

* Institut Cartogràfic de Catalunya
# Kaveh

«Kaveh» té aquests significats:
* Kāveh, heroi mític persa, també Kaweh o Kavagh (àrab Kawah o Kawi o Kabi)
* Kaveh, nom alternatiu dels reis sassànides Kobad I i Kobad II
# Najma Chowdhury

Najma Chowdhury (bengalí: নাজমা চৌধুরী) (Sylhet, 26 de febrer de 1942 - Dacca, 8 d'agost de 2021) fou una feminista i docent de Bangladesh, pionera en l'establiment d'estudis sobre la dona al seu estat. Fundà el Departament d'Estudis sobre la Dona i el Gènere de la Universitat de Daca al 2000 i fou assessora del primer govern provisional al 1996. El 2008, li concediren el premi Ekushey Padak de recerca.

## Biografia
### Primers anys i estudis

Chowdhury nasqué el 26 de febrer del 1942 a Sylhet. Era la tercera filla de Chowdhury Imamuzzaman i Amirunnesa Khatun, després de la mort dels dos primers fills. Son pare era enginyer civil. La seua etapa escolar començà a Assam, l'Índia. Després la seua família es traslladà a Daca, i Chowdhury estudià l'Escola Bidya Mandir i a la Universitat de Daca. Comença la carrera com a professora del departament de ciències polítiques en aquesta institució el 1963.

### Carrera

El 1966, obté una beca de la Commonwealth per a realitzar un doctorat a l'Escola d'Estudis Orientals i Africans de Londres. Després d'obtenir el doctorat, torna al seu país el 1972. Fou presidenta del departament de ciències polítiques des del 1984 fins al 1987 en la universitat. Va introduir-hi cursos relacionats amb l'apoderament de les dones.
Amb el seu esforç i el d'altres professors, es va establir el departament d'estudis sobre dones i gènere en la Universitat de Daca al 2000. S'incorporà al departament com a professora el 2003 i després en fou presidenta. També fou professora emèrita de la universitat.
Fou assessora del primer govern provisional del 1996, en el Ministeri de dones i infants i en el de Benestar social, treball i mà d'obra. El 1994 publicà amb Barbara Nelson Women and Politics Worldwide.

### Defunció

Va morir per COVID-19 el 8 d'agost del 2021 a Daca.

## Referències

* ↑ «Workshop on Gender Begins» (en anglés). The Daily Star. Arxivat de l'original el 2016-10-11. [Consulta: 24 març 2020].
* ↑ «Spotlight on former caretaker advisors» (en anglés). BD News 24. [Consulta: 24 març 2020].
* ↑ «Nine get Ekushey Padak 2008» (en anglés). The Daily Star. Arxivat de l'original el 2016-03-04. [Consulta: 24 març 2020].
* ↑ «Prof Najma Chowdhury honoured» (en anglés). The Daily Star, 10-10-2016. Arxivat de l'original el 2016-10-10. [Consulta: 24 març 2020].
* ↑ «Women and Politics Worldwide» (en anglès). Yale University Press. [Consulta: 24 març 2020].
* ↑ «Professor emeritus Najma Chowdhury passes away» (en anglès). , 08-08-2021 [Consulta: 8 agost 2021].
# Jaume Calafat Riutort "de Puntiró"

Jaume Calafat Riutort "de Puntiró" (Santa Maria del Camí, 1829-1907). Glosador.
Va néixer a la possessió de Son Oliver de Coanegra el 1829. Es va casar amb Magdalena Canyelles. A partir de 1860 va ser l'amo de Puntiró. La seva anomenada de glosador va ser destacable. Fou l'avi del sacerdot i poeta Josep Calafat Mesquida. Va participar en un combat de glosadors amb n'Andreu Coll "Tambor" i en Pau Noguera "Cerol" que es va fer a Son Oliver.
Una vegada el propietari de Puntiró li demanà una glosa. L'amo en Jaume contestà:
| « | Senyor, si ets amos porien pagar sa renda amb cançons, ses seves possessions meves aviat serien. | » |
| — Jaume Calafat |||
Unes al·lotes li feren un nus a l'arada que ells havia deixat dins la seva terra de Son Company. Quan les va veure n'escometé una i li digué:
| « | Ja ho va dir un bergantell que eres sa més garrida, mem si ets capaç Margalida de fer-n'hi un a s'aucell. | » |
| — Jaume Calafat |||

## Referències

* ↑ DOLÇ, Miquel. Pròleg a les "Poesies" de Josep Calafat i Mesquida
* ↑ MORRO, Mateu «Els glosadors de Santa Maria (I)». Coanegra, Setembre-octubre 1983, pàg. 12-13.
# Zoltán Remák

Zoltán Remák (Košice, 15 de gener de 1977) va ser un ciclista eslovac, professional del 2005 al 2007. Del seu palmarès destaquen les dues victòries a la Volta a Hongria.

## Palmarès

* 2000
** 1r al Gran Premi ciclista de Gemenc
* 2003
** 1r a la Volta a Hongria i vencedor d'una etapa
* 2004
** 1r a la Volta a Hongria
** 1r al Gran Premi ciclista de Gemenc
* 2005
** Vencedor d'una etapa a la Volta a Hongria
* 2007
** 1r al Tour de Szeklerland i vencedor d'una etapa
** 1r al Paths of Victory Tour i vencedor d'una etapa

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Straczekita

La straczekita és un mineral de la classe dels òxids que pertany i dona nom al grup de la straczekita. Rep el nom en honor a John A. Straczek, geòleg en cap de la Union Carbide Corp., «qui va fer possible l'estudi» de la seva publicació.

## Característiques

La straczekita és un òxid de fórmula química (Ca,K,Ba)(V$^{5+}$,V$^{4+}$)₈O$_{20}$·3H₂O. Va ser aprovada com a espècie vàlida per l'Associació Mineralògica Internacional l'any 1983, sent publicada per primera vegada el 1984. Cristal·litza en el sistema monoclínic. La seva duresa a l'escala de Mohs es troba entre 1 i 2.
Segons la classificació de Nickel-Strunz, la straczekita pertany a «04.HE: Filovanadats» juntament amb els següents minerals: melanovanadita, shcherbinaïta, hewettita, metahewettita, bariandita, bokita, corvusita, fernandinita, häggita, doloresita, duttonita i cavoïta.

## Formació i jaciments

Va ser descoberta a la mina Union Carbide, que es troba a la localitat de Wilson Springs, al comtat de Garland (Arkansas, Estats Units). També ha estat descrita a altres dues mines situades als també estats estatunidencs d'Arizona i Utah, així com a les escombreres de Lichtenberg Absetzer, al dipòsit d'urani de Ronneburg (Turíngia, Alemanya).

## Referències

* ↑ «Straczekite» (en anglès). Mindat. [Consulta: 3 febrer 2022].
* ↑ Evans, Jr., H.T., Nord, G., Marinenko, J. and Milton, C. «Straczekite, a new calcium barium potassium vanadate mineral from Wilson Springs, Arkansas» (en anglès). Mineralogical Magazine, 48, 1984, pàg. 289-293 [Consulta: 3 febrer 2022].
# Les Perxes

Les Perxes és una masia de l'Esquirol (Osona) inclosa a l'Inventari del Patrimoni Arquitectònic de Catalunya.

## Descripció

Masia modesta de planta rectangular (8 x 7 m), molt reformada. Presenta dos volums ben diferenciats i un annex bastant antic que fa de garatge al sector Nord. El cos original sembla el més baix (planta baixa i pis), ja que l'altre presenta un nivell més (golfes). Malgrat tot no s'observen diferències en la construcció. Les obertures no presenten cap mena de simetria i són totes amb emmarcaments de pedra picada. Presenta una cabana d'era molt bonica, amb arc elevat de pedra picada i a l'altra banda el camí.

## Història

El nom podria procedir de "perxades" d'avellaners.
Apareix en el "Nomenclator de la Provincia de Barcelona. Partido Judicial de Vich. 1860" com a masia i amb el nom de "Las Perxas d'abaix".

## Referències

* 1 2 3 «Les Perxes». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 setembre 2017].
# Escalaplano

Escalaplano (en sard, Iscalepranu) és un municipi italià, dins de la Província de Sardenya del Sud. El febrer del 2021 tenia 2.101 habitants. Es troba a la regió de Sarrabus-Gerrei. Limita amb els municipis de Ballao, Esterzili, Goni, Orroli, Perdasdefogu (OG), Seui (OG) i Villaputzu.

## Administració

Llista d'alcaldes :
| Període | Identitat | Partit |
| 2006- | Vincenzo Demontis | Llista cívica |

## Referències

* ↑ «Bilancio demografico anno 2021 (dati provvisori)» (en italià). Istituto Nazionale di Statistica. Arxivat de l'original el 6 d’octubre 2021. [Consulta: 6 juny 2021].
# Susilo Bambang Yudhoyono

Susilo Bambang Yudhoyono (Tremas, 1949) és un polític i antic militar indonesi, President d'Indonèsia des de 2004 fins a 2014.
És el sisè president d'Indonèsia, el primer escollit per vot directe. Yudhoyono, va ocupar el càrrec des d'octubre de 2004, després de guanyar les eleccions en la segona volta i va ocupar el càrrec des d'octubre de 2004, sent reelegit al juliol de 2009 per un altre mandat de cinc anys fins a ser succeït per Joko Widodo el 20 d'octubre de 2014.
# Edern

Edern (en bretó Edern) és un municipi francès, situat a la regió de Bretanya, al departament de Finisterre. L'any 2006 tenia 1.969 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.666 | 1.567 | 1.590 | 1.690 | 1.759 | 1.804 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Jean-Paul Cozien | |
# Motta Santa Lucia

Motta Santa Lucia és un municipi italià, situat a la regió de Calàbria i a la província de Catanzaro. L'any 2023 tenia 798 habitants.

## Demografia

Evolució demogràfica :
| 1r gener 2017 | 1r gener 2018 | 1r gener 2023 |
| 840 | 827 | 798 |

## Administració

Llista d'alcaldes i alcaldesses :
| Dates mandat | Nom de l'alcalde/ssa | Causa finalització |